CELEX: 32010D0198
Language: sl
Date: 2010-04-06 00:00:00
Title: 2010/198/: Sklep Komisije z dne 6. aprila 2010 o oprostitvi Latvije nekaterih obveznosti glede uporabe direktiv Sveta 66/402/EGS in 2002/57/ES v zvezi z Avena strigosa Schreb., Brassica nigra (L.) Koch in Helianthus annuus L. (notificirano pod dokumentarno številko C(2010) 2042) (Besedilo velja za EGP)

7.4.2010   
            
            
               SL
            
            
               Uradni list Evropske unije
            
            
               L 87/34
            
         SKLEP KOMISIJE
   z dne 6. aprila 2010
   o oprostitvi Latvije nekaterih obveznosti glede uporabe direktiv Sveta 66/402/EGS in 2002/57/ES v zvezi z Avena strigosa Schreb., Brassica nigra (L.) Koch in Helianthus annuus L.
   (notificirano pod dokumentarno številko C(2010) 2042)
   (Besedilo v latvijskem jeziku je edino verodostojno)
   (Besedilo velja za EGP)
   (2010/198/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 23a Direktive,
   ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic (2) in zlasti člena 28 Direktive,
   o upoštevanju vloge, ki jo je predložila Latvija,
   ob upoštevanju naslednjega:
   
               (1)
            
            
               Direktivi 66/402/EGS in 2002/57/ES določata nekatere določbe o trženju semen žit ter semen oljnic in predivnic. V tistih direktivah je tudi določeno, ob upoštevanju nekaterih pogojev, da so države članice delno ali v celoti oproščene obveznosti uporabe določb tistih direktiv v zvezi z nekaterimi vrstami in podvrstami.
            
         
               (2)
            
            
               Latvija je zaprosila za oprostitev obveznosti v zvezi z Avena strigosa Schreb., Brassica nigra (L.) Koch, in deloma v zvezi s Helianthus annuus L.
            
         
               (3)
            
            
               Seme Avena strigosa Schreb, Brassica nigra (L.) Koch in Helianthus annuus L. se običajno ne proizvaja ali trži v Latviji. Poleg tega njegov gospodarski pomen v zgoraj navedeni državi ni velik. Zaradi podnebnih pogojev v Latviji ni proizvodnje semena Helianthus annuus L; seme za setev se uvaža iz drugih držav in pridelek se uporablja samo za krmljenje živali.
            
         
               (4)
            
            
               Dokler so pogoji takšni, mora biti zadevna država članica oproščena obveznosti uporabe določb direktiv 66/402/EGS in 2002/57/ES za zadevne vrste.
            
         
               (5)
            
            
               Ukrepi, predvideni s tem sklepom, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –
            
         SPREJELA NASLEDNJI SKLEP:
   Člen 1
   Latvija je oproščena obveznosti uporabe Direktive 66/402/EGS, z izjemo člena 14(1), za vrsto Avena strigosa Schreb.
   Člen 2
   1.   Latvija je oproščena obveznosti uporabe Direktive 2002/57/ES, z izjemo člena 17, za vrsto Brassica nigra (L.) Koch.
   2.   Latvija je oproščena obveznosti uporabe Direktive 2002/57/ES, z izjemo člena 17 in člena 22(1), za vrsto Helianthus annuus L.
   Člen 3
   Ta sklep je naslovljen na Republiko Latvijo.
   
      V Bruslju, 6. aprila 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL 125, 11.7.1966, str. 2309.
   
      (2)  UL L 193, 20.7.2002, str. 74.